
1. SISSEJUHATUS
Rapla Turvas OÜ (aadress Tallinna mnt 22, Rapla linn 79512, Rapla maakond, registrikood 14182536) omab keskkonnakaitse luba Rapm-024 (kehtiv kuni 03.04.2029) turba kaevandamiseks Keava turbatootmisalal. Keava turbatootmisala asub Rapla maakonnas Kehtna vallas Linnaaluste küla territooriumil Keava turbatootmisala kinnistul (katastritunnus 29202:003:0550) Keava raba põhjaosas. Keava turbatootmisala teenindusmaa pindala on 142,17 ha, sh mäeeraldis 110,10 ha. 

Keskkonnaamet märkis oma 13.06.2022 kirjas nr 
DM-119437-3 vajadust tuua välja kaevandamise mõju seireprogramm, mis hõlmab piirnevate alade veetasemete ja taimestiku seiret. Seetõttu tellis Rapla Turvas OÜ OÜ-lt Inseneribüroo STEIGER (aadress Männiku tee 104, 11216 Tallinn, registrikood 11206437) Keava turbatootmisala soosetete veerežiimi ja taimkatte seirekava, mis soovitab taimkatte ja soosetete veerežiimi seireprogrammi kraavide süvendamise puhuks. 
Juhul kui seire käigus tuvastatakse, et kraavide süvendamine on viinud veetasemete languse ning taimkatte olulise teisenemisele Keava loodusalal võrreldes praeguse seisukorraga, tuleb rakendada leevendusmeetmeid (nt. hüdrotõkked või kompensatsioonikraav) või muuta tootmis- ja kuivendamistehnoloogiat.

2. SEIRE
2.1 Soosetete veerežiim
Seireobjekti kirjeldus ja seire eesmärk. Keava turbatootmisalal olemasolev kuivendusvõrk koosneb paralleelselt asetsevatest mäeeraldise piirini ulatuvatest kuivenduskraavidest ning tootmisala ümbritsevatest kogujakraavidest, mille eesmärk on suunata tootmisväljadelt tulev vesi eesvoolukraavi. Turba tootmise eesmärgil alandatakse veetaset soosetete veekihis ning veetaseme alandamise mõju ulatub ka väljapoole mäeeraldise piire. Kuivendamise mõju soosetetes jälgitakse veetasemete seirega selleks ettenähtud seirepunktides. 
Vaatlusvõrk. Kuivendamise mõju soosetetes tuleb jälgida enne ja peale kraavide süvendamist. Selleks tuleb rajada mäeeraldise lõunaossa piiriga risti kahest transektist (K-1 ja K-2) koosnev seirevõrk mis ulatub Kõnnumaa loodusalale ja seal kaitstavasse elupaigatüüpidesse 7120 (rikutud kuid taastumisvõimelised rabad) ning 7110* (looduslikus seisundis rabad), seiretransektide asukohad on toodud joonisel 2.1. Iga mõõteprofiil koosneb 8-st vaatluspunktist, 0 m (kogujakraavi veetase), 10 m, 50 m, 100 m, 150 m, 200 m, 250 m ning 350 m kaugusele mäeeraldise piirist (või kogujakraavist; tabel 2.1). 
Vaatluspostid koosnevad vähemalt kahest 1 m pikkusest plastiktorust, mis ühendatakse üksteisega otsapidi. Vaatlusposti sügavus peaks  arvestama asukohas soosetetes olevat veetaset nii, et vaatluspostid ei jääks kuivematel perioodidel kuivaks. Vaatlusposti alumine osa on perforeeritud. Võimaldamaks vaatluspostidesse pidevseire andurite sisestamist on soovitav vaatlusposti sisediameeter vähemalt 25 mm. Vaatluspost sisestatakse pinnasesse vertikaalselt ja suletakse kaanega vältimaks sademete sattumist vaatlusposti. Võimalik on täiendavalt ankurdada vaatluspostid mineraalpinnasesse, vältimaks nende absoluutse kõrguse muutust koos turbapinnase ostsillatsioonidega (nn. turba hingamine). Juhul kui viiakse läbi regulaarsed maapinna kõrguse mõõtmised (instrumentaalselt või kaugseire (LiDAR) abi), ei ole täiendav ankurdamine vajalik. Seirevõrgu rajamisel tuleb vaatlusposti asukoht ja absoluutne kõrgus registreerida. Instrumentaalmõõtmiste seire täpsus (nii vaatlusvõrgustiku rajamisel kui ka  peab olema kuni ±5 cm). Veetaseme (ja vajadusel postide kõrguste) mõõtmine nii vaatlusvõrgu rajamisel kui ka seire ajal mõõdulindiga peab toimuma täpsusastmes kuni ±1 cm. 
Soosetete veerežiimi seire. Veetasemeid tuleb mõõta Keava turbatootmisalal seireprofiilide nr K-1 ja K-2 igas vaatluspostis. Veetaseme seiret on võimalik läbi viia kahel viisil: 

· Manuaalselt: Veetaseme mõõtmised viiakse läbi igas vaatluspostis mõõdulindiga. Enne mõõtmisi tuleb igakordselt fikseerida vaatlusposti suudme ja maapinna abs kõrgused instrumentaalselt, või alternatiivselt, ankurdatud vaatluspostide puhul mõõta vaatlusposti kõrgus maapinnast mõõdulindiga. 
· Pidevseire anduritega: Igasse vaatlusposti sisestatakse pidevseire andur, mis registreerib veetaseme kõrguse postis. Lisaks peab lähipiirkonnas (samas rabas) olema õhurõhu pidevandur. Sel juhul tuleks rabapinna absoluutkõrguse seire viia läbi kolm korda aastas (kevadel, suvel, sügisel), kas instrumentaalselt, ankurdatud postide puhul läbi vaatlusposti kõrguse mõõtmise või siis transektidel kaugseirega LiDAR mõõdistamisel. 
Veetasemete mõõtmisi tuleb teha sagedusega vähemalt 1 kord kuus, pidevseire anduritega mõõtes on soovitav sagedasem veetaseme registreerimine (näiteks kord-kaks päeva jooksul). 
Veetasemete seiret tuleb alustada vähemalt aasta enne kraavide süvendustöid, tagamaks praeguse veetasemete seisundi fikseerimine. Seiret tuleb jätkata kraavide süvendamisel vähemalt viiel järjestikusel aastal. Kui seire ei näita olulisi süvendamisjärgseid muutuseid soosetete veerežiimis, on võimalik teha seiret viiel järgneval aastal üle aasta. 

Joonis 2.1 Keava turbatootmisala soosetete veerežiimi ja taimkatte vaatlusvõrk
Tabel 2.1 Keava turbatootmisala soovitavad veetasemete vaatluspostide ja taimkatte püsiruutude keskpunktide asukohad
	Vaatlusposti nr
	X
	Y

	1-1
	6535185,4
	556090,7

	1-2
	6535175,5
	556099,9

	1-3
	6535145,0
	556124,3

	1-4
	6535109,0
	556155,4

	1-5
	6535071,0
	556189,1

	1-6
	6535032,2
	556221,2

	1-7
	6534993,8
	556253,9

	1-8
	6534918,1
	556318,9

	2-1
	6534881,5
	555405,8

	2-2
	6534877,5
	555420,3

	2-3
	6534867,5
	555457,1

	2-4
	6534854,2
	555501,9

	2-5
	6534840,7
	555551,8

	2-6
	6534827,1
	555599,9

	2-7
	6534813,7
	555647,5

	2-8
	6534786,9
	555744,9


2.2 Taimkatte seire

Ettevalmistus. Keava turbatootmisala kuivendamise mõju hindamiseks ümbritsevale taimkattele tuleb hinnata soosetete transektidel K-1 ja K-2 (kirjeldatud peatükis 2.1), nii on võimalik siduda muutuseid taimkattes muutustega veerežiimis. Taimkatte seireruudu suuruseks on 4×4 m, mille keskosas asub veetasemete mõõtmispost, soovitatav on teha väiksemad (nt 0,5×0,5 m) ruudud (vähemalt neli) suure püsiruudu sisse. Väike ruut ei tohi olla veetaseme vaatlusposti vahetus läheduses vältimaks tallamise mõju taimkatte seire tulemustele (joonis 2.2). Mõõtmisruudud tähistatakse plastist või puidust vaiadega. 

Joonis 2.2 Soovitatav taimkate püsiruutude ülesehitus

Taimkatte muutuste jälgimine. Suurtel ruutudel määratakse puittaimestiku katvus ja vähemalt 1 m kõrguste puittaimede kõrgused ja arv ning taimede (sh. turbasammalde) üldkatvused. väiksematel ruutudel teiste soontaimede (põõsa-puhmarinde, rohurinde ja samblarinde), katvused liigi tasemel, lisaks tuleb registreerida varise ja palja turba katvused. Taimkatte seiret peab viima läbi vastavate botaanikaalaste teadmistega isik, kes soovitatavalt on spetsialiseerunud turbaalade taimkattele. Seiret tuleb läbi viia vähemalt üks kord kahe aasta jooksul ning seire tuleb läbi viia vegetatsiooniperioodi keskel (juuni algus kuni augusti lõpp). Praeguse olukorra fikseerimiseks tuleb esimene seirekord teha enne kraavide süvendustöid. 
kokkuvõte
Soosetete veerežiim. Keava turbatootmisala kuivendamisest põhjustatud veetaseme alanemise ulatuse määramiseks on vaja risti toomisaladega seireprofiilid. Veetasemeid tuleb mõõta transektide K-1 ja K-2 igas vaatluspostis. Maapinna kõrgus tuleb fikseerida vähemalt kolmel korral aasta jooksul. Veetasemete mõõtmisi tuleb teha vähemalt sagedusega 1 kord kuus perioodil kui vesi torudes pole külmunud esimesel viiel tootmise aastal ning  järgneva viie aasta jooksul üle aasta. 
Taimkatte. Taimkatte seire on vaja taimkattes kuivenduse mõjul ilmnevate muutuste kindlaks tegemiseks, mis mõjutavad ka kaitse-eesmärgiks olevate elupaigatüüpide seisundit. Taimkatte seire punktid tuleb rajada seiretransektidele vaatluspostide ümber püsiruudud (4 x 4 m ja 50 x 50 cm). Taimkatte seiret tuleb läbi viia liigi tasemel ning hinnata ka puistu kõrgus ruutudes. Taimkatte seiret tuleb teha üle aasta ja seiret peaks läbi viima turbaalade taimkatte spetsialist. 
Seirekavaga ettenähtud seire tulemused esitatakse loa andjale kord aastas peale viimast seiret. Kui seirekavaga sätestatud asjaolud muutuvad, siis täiendatakse/muudetakse käesolevat seirekava. Juhul kui seire käigus ilmneb turbatootmisest põhjustatud keskkonnamõjurite normatiivide ületamine või oluline mõju keskkonnale tuleb rakendada leevendusmeetmeid või muuta turbatootmistehnoloogiat. 
Kokkuvõte seiratavatest parameetritest, seirepunktidest ja sagedustest on toodud tabelis 3.1. 
Tabel 3.1 Seire käigus määratavad näitajad ning seire läbiviimise aeg ja sagedus
	Seire objekt
	Seiratav parameeter
	Seirepunkt
	Sagedus

	Soosetete veerežiim
	Veetaseme mõõtmine
	Vaatluspostid
K-1: 1-1 ... 1-8
K-2: 2-1 ... 2-8

	Vähemalt 1 x kuus jäävabal perioodil, iga-aasta esimese viie aasta jooksul, järgneva viie aasta jooksul üle aasta

	Taimkate
	Taimeliikide, palja turba ning varise katvus, puistu kõrgus

	Joonis 2.1
	1 x kahe aasta jooksul, suveperioodil 

